ขอสอบถามหน่อยนะครับ คือ มีตุ่นนูนออกมา ใกล้ๆกับท่อปัสสาวะครับ ไม่รู้สึกอะไรเลย มีแค่จุดเดียวครับ
สวัสดีค่ะ ตุ่มที่ปลายอวัยวะเพศชาย อาจเป็น1. หูดหงอนไก่ เป็นโรคติดต่อจากการมีเพศสัมพันธ์ จะเห็นเป็นติ่งเนื้อหรือตุ่มเนื้ออ่อนๆ สีชมพูหรือสีเนื้อ ผิวมักขรุขระ อาจมีอาการคันร่วมด้วย ไม่มีอาการเจ็บ2. เป็นอาการเริ่มแรกของโรคเริมที่อวัยวะเพศ ซึ่งเป็นติดต่อจากการมีเพศสัมพันธ์เช่นกัน โดยเริ่มแรกจะมีลักษณะเป็นตุ่มน้ำใส ต่อมาตุ่มน้ำจะแตกและกลายเป็นแผล ร่วมกับมีอาการเจ็บ ปวดและแสบ3. โรคติดต่อทางเพศสัมพันธ์อื่นๆ เช่น ซิฟิลิส แผลริมอ่อน เริ่มแรกจะเป็นตุ่มนูนๆ แต่ต่อมาตุ่มจะกลายเป็นแผลในที่สุด4. การแพ้สัมผัสหรือระคายเคืองต่อสารเคมีต่างๆ ซึ่งอาจทำให้เกิดผื่นหรือตุ่มได้ แต่มักมีอาการคันร่วมด้วย5. pearly penile papules หรือโรคผื่นนูนพีพีพี ไม่จัดเป็นโรค ไม่ได้เกิดจากการติดเชื้อ เกิดจากหลอดเลือดขององคชาตขยายตัว และมีเนื้อเยื่อเกี่ยวพันมาล้อมรอบ ลักษณะเป็นตุ่นนูนผิวเรียบสีเนื้อหรือชมพูอ่อน แต่มักพบเรียงกันหลายตุ่มเป็นแถว อยู่บริเวณร่องรอบฐานหัวองคชาต6. fordyce spot คือต่อมไขมัน จะเห็นเป็นเม็ดหรือตุ่มนูนสีขาว หรือเหลืองอ่อน ไม่คันและไม่เจ็บ6. เนื้องอกธรรมดาชนิดต่างๆ7. มะเร็งบริเวณอวัยวะเพศ แต่ก้อนจะโตเร็ว มีอาการเจ็บ ปวดร่วมหากตุ่มไม่หายไป หรือแตกออกเป็นแผล ก็ควรไปพบแพทย์เพื่อตรวจวินิจฉัยและรักษาค่ะ ในเบื้องต้น ก็ไม่ควรไปแกะ เกาตุ่มดังกล่าว ไม่ทายาใดๆ และควรงดการมีเพศสัมพันธ์ไปก่อนค่ะ